കോഴിക്കോട്: വിദ്യാര്ത്ഥികള്ക്ക് മാനസിക പിന്തുണയുമായി വിദ്യാലയ മാനസികാരോഗ്യ പരിപാടി കോഴിക്കോട്: കോവിഡ് മുടക്കിയ പഠനകാലത്തിന്റെയും ഓണ്ലൈന് ക്ലാസിന്റെയും മാനസിക സമ്മര്ദ്ദങ്ങളില് വിദ്യാര്ത്ഥികള്ക്ക് തണലായി വിദ്യാലയ മാനസികാരോഗ്യ പരിപാടി. ശാരീരിക ക്ഷേമത്തിനൊപ്പം മാനസികാരോഗ്യത്തിന്റെ പ്രാധാന്യം ബോധവല്ക്കരിച്ചുകൊണ്ട് സ്കൂള് കുട്ടികളുടെ സമഗ്രമായ വികസനമാണ് ആരോഗ്യ വകുപ്പിന്റെ ജില്ലാ മാനസികാരോഗ്യ പദ്ധതിയുടെഡിഎംഎച്ച്പി ഭാഗമായ വിദ്യാലയ മാനസികാരോഗ്യ പരിപാടി ലക്ഷ്യമിടുന്നത്. കോവിഡ് 19 പകര്ച്ചവ്യാധിയുടെ പശ്ചാത്തലത്തില് കുട്ടികള് നേരിടുന്ന മാനസിക അസ്വസ്ഥകള്ക്ക് പരിഹാരമെന്നോണം കൗണ്സിലിങ്, പരിശീലനങ്ങള്, ക്ലാസുകള് എന്നിവയാണ് നല്കുന്നത്. മാനസിക പിരിമുറുക്കങ്ങളില് നിന്നും രക്ഷനേടാന് വിദ്യാര്ത്ഥികള്ക്ക് സ്ട്രെസ് മാനേജ്മെന്റ് പരിശീലനം, ആത്മഹത്യാ പ്രതിരോധ പരിശീലനം, ലഹരി ഉപയോഗം തടയുന്നതിനുള്ള ബോധവല്കരണം, ഉറക്കമില്ലായ്മ ഒഴിവാക്കാനുള്ള മാര്ഗങ്ങള്, ദേഷ്യം നിയന്ത്രിക്കാനുള്ള വിദ്യകള്, നൈപുണ്യ വിദ്യാഭ്യാസം, കുടുംബ സാമൂഹിക ഇടപെടല് എന്നിവ സംബന്ധിച്ചുള്ള പരിശീലനങ്ങളും ക്ലാസുകളും നല്കി വരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വീടുകളില് കഴിയുന്ന വിദ്യാര്ത്ഥികളുടെ മാനസികാവസ്ഥ തിരിച്ചറിയാനും അവരെ പിന്തുണയ്ക്കുന്നതിനുമായി സ്കൂള് കുട്ടികള്ക്കുള്ള മാനസിക സാമൂഹിക പിന്തുണഎന്ന വിഷയത്തില് അധ്യാപകര്, സ്കൂള് കൗണ്സിലര്മാര്, പിടിഎ അംഗങ്ങള് എന്നിവര്ക്ക് പരിശീലനം നല്കി. വീടുകളില് കുട്ടികളോടുള്ള സമീപനം മികച്ചതാക്കാന് രക്ഷിതാക്കള്ക്കും മാതാപിതാക്കള്ക്കും പരിശീലനം സംഘടിപ്പിച്ചിരുന്നു. കുട്ടികളിലെ ഉത്കണ്ഠ, മറ്റു മാനസിക പ്രശ്നങ്ങള് തുടങ്ങിയവ പരിഹരിക്കാന് പിന്തുണയും ചികിത്സ സൗകര്യവും ഒരുക്കുകയും നിര്ദ്ധനരായ കുട്ടികളുടെ മാനസിക ചികിത്സ ഉറപ്പാക്കുന്നുമുണ്ട്. സ്കൂള് കൗണ്സിലര്മാര് വഴി കുട്ടികള്ക്ക് നല്കുന്ന മാനസിക സാമൂഹിക പിന്തുണയും അവയുടെ വിവരങ്ങളും ഏകീകരിച്ച് റിപ്പോര്ട്ട് ചെയ്യുകയും കേസുകളില് ഇടപെട്ട് നടപടി സ്വീകരിക്കുന്നുണ്ട്. ഓണ്ലൈന് വിദ്യാഭ്യാസം സംബന്ധിച്ച് വിദ്യാര്ത്ഥികള് നേരിടുന്ന പ്രയാസങ്ങള് സംശയങ്ങള് എന്നിവ ചര്ച്ചചെയ്യുന്നതിനായി വിദ്യാര്ത്ഥികള്, രക്ഷിതാക്കള്, അധ്യാപകര്, കൗണ്സിലര്മാര് എന്നിവരെ ഉള്പ്പെടുത്തിയുള്ള ചര്ച്ച വരും ദിവസങ്ങളില് നടത്തും. കുട്ടികള്ക്ക് സഹായത്തിനായി 9995097819 എന്ന ഹെല്പ്പ് ലൈന് നമ്ബര് ആരംഭിച്ചിട്ടുണ്ട്.